الفرقان بین اولیاء الرحمن و اولیاء الشیطان

الفرقان بین اولیاء الرحمن واولیاء الشیطان کتاب امام ابن تیمیہ کی تصنیف ہے۔ 

 سبب تالیف 
کسی نے شیخ الاسلام ابن تیمیہ رحمہ اللہ سے اولیاء الرحمان اور اولیاء الشیطان(جو جھوٹ میں ولی کا دعوی کرتے ہیں) کے بارے میں اور ان دونوں کی صفات کے بارے میں،ان کے درمیان تفریق کیسے کریں؟ جیسے سوال کیے، جس کے جواب میں شیخ الاسلام نے اپنے باب میں یہ منفرد اور مفید رسالہ ترتیب دیا۔ 


 کتاب کے تحقیقی نسخے 
اس کتاب کے متعدد ایڈیشن شائع ہو چکے ہیں،فی الحال میرے سامنے دو تحقیق شدہ نسخے ہیں ایک دارالبیان، دمشق سے 5041ھ کا شائع شدہ نسخہ ہے، صفحات 200 ہیں اور اس میں احادیث کی تحقیق و تخریج عبد القادر الارناوؤط نے کی ہے۔اور الگ سے انیس صفحات پر ان کا مقدمہ بھی ہے جسے آن لائن مکتبہ الوقفیہ سے پڑھا جا سکتا ہے۔
دوسرا نسخہ ”عبد الرحمن بن عبد الکریم الیحی“کا تحقیق کیا ہوا ہے،جس پر محقق کا ایک شاندار مقدمہ ہے۔ یہ محققہ نسخہ مع فہرست 382 صفحات پر مشتمل ہے اور دارالمنہاج، ریاض سے شائع کیا گیا ہے۔ 

 اردو ترجمہ 
امام ابن تیمیہ کے اس رسالے کا اردو ترجمہ مولانا غلام ربانی نے کیا ہے ۔ اردو ترجمہ اگرچہ پہلے بھی کتاب وسنت سائٹ پر موجود تھا لیکن اس میں احادیث کی تخریج نہیں کی گئی تھی۔ المکتبہ السلفیہ کے ایڈیشن میں ابن عبد العزیز نے احادیث کی مکمل تخریج کی ہے جس سے اس رسالہ کی افادیت میں مزید اضافہ ہو گیا ہے ۔ 

 حوالہ جات 

 مزید دیکھیے 
ابن تیمیہ